पाएं अपने शहर की ताज़ा ख़बरें और फ्री ई-पेपरडाउनलोड करें
फरीदाबाद. सेक्टर-55 थाने के इलाके में रहने वाली एक किशोरी को अगवा कर लिया गया। उसे नशीला इंजेक्शन देकर उसके साथ रेप किया गया। इस मामले की शिकायत थाने में दी गई है। समाचार लिखे जाने तक पुलिस मामला दर्ज करने की तैयारी कर रही थी। मिली जानकारी के मुताबिक एक किशोरी ने पुलिस को बताया कि ३१ मई को वह सब्जी लेने के लिए मार्केट जा रही थी। रास्ते में कुछ युवक मिल गए और किशोरी को ऑटो में डाल लिया।
इसके बाद किशोरी को किसी जगह ले जाया गया और वहां नशीला इंजेक्शन किशोरी को लगा दिया। इसके बाद किशोरी बेहोश हो गई। शनिवार को किशोरी को होश आया। किशोरी के अनुसार उसके साथ एक युवक ने बलात्कार किया। इसके बाद किशोरी वहां से भागकर घर आई। इसकी शिकायत थाने में दी गई। थाने में शनिवार को मामला दर्ज नहीं किया गया।
किशोरी के परिजनों ने इसकी सूचना एक स्वयं सेवी संगठन को दी। स्वयं सेवी संगठन के कर्मचारी थाने पहुंचे और शिकायत दी। इसके बाद पुलिस हरकत में आई और मामला दर्ज करने की कार्रवाई शुरू की। थाने के प्रभारी सैफुद्दीन का कहना है कि मामले को दर्ज किया जा रहा है।
(आगे की स्लाइड में देखें कैसे एक लड़की हो गई गायब)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn